## สถาบันวิจัยประชากรและสังคม มหาวิทยาลัยมหิดล

## ๙๙๙ ถ.พุทธมณฑลสาย ๔ ต.ศาลายา

## อ.พุทธมณฑล จ.นครปฐม ๗๓๑๗๐

โทรศัพท์ ๐๒ ๔๔๑ ๐๒๐๑-๔ โทรสาร ๐๒ ๔๔๑ ๙๓๓๓

# ที่ อว ๗๘.๑๙๑/๔๓๖

## วันที่ ๑๕ พฤศจิกายน ๒๕๖๔

## เรียน รศ.ดร.พนิต ภู่จินดา

หัวหน้าภาควิชาการวางแผนภาคและเมือง คณะสถาปัตยกรรมศาสตร์ จุฬาลงกรณ์มหาวิทยาลัย

## เรื่อง เชิญสัมภาษณ์ออนไลน์ผ่าน Zoom หัวข้อ **“การสร้างพื้นที่สุขภาวะเพื่อสนับสนุนการมีกิจกรรมทางกาย”**

ด้วยศูนย์พัฒนาองค์ความรู้ด้านกิจกรรมทางกายประเทศไทย สถาบันวิจัยประชากรและสังคม มหาวิทยาลัยมหิดล ร่วมกับสำนักงานกองทุนสนับสนุนการสร้างเสริมสุขภาพ (สสส.) มีความตั้งใจที่จะสัมภาษณ์ รศ.ดร.พนิต ภู่จินดา เพื่อนำเอาข้อมูลจากผู้เชี่ยวชาญด้านการวางผังภาคและเมือง ในการออกแบบพื้นที่สุขภาวะ และสถานการณ์การใช้พื้นที่สุขภาวะในช่วงสถานการณ์การแพร่ระบาดของโควิด-19 เพื่อการส่งเสริมกิจกรรมทางกาย ลดพฤติกรรมเนือยนิ่ง สร้างวิถีการมีสุขภาวะที่ดีอย่างยั่งยืน

ในการนี้ ศูนย์ฯ จึงใคร่ขอความอนุเคราะห์เชิญท่านสัมภาษณ์ออนไลน์ผ่าน Zoom หัวข้อ **“การสร้างพื้นที่สุขภาวะเพื่อสนับสนุนการมีกิจกรรมทางกาย”** เพื่อนำข้อมูลไปเผยแพร่ลงในเพจเฟสบุ๊คของศูนย์พัฒนาองค์ความรู้ด้านกิจกรรมทางกายประเทศไทย โดยการสัมภาษณ์มีกำหนดจัดขึ้นใน **วันพฤหัสบดี ที่ 9 ธันวาคม ๒๕๖๔** เวลา ๑๐:๐๐ – ๑๑:๐๐ น.

จึงเรียนมาเพื่อโปรดพิจารณาตอบรับการสัมภาษณ์ออนไลน์ตามวันและเวลาดังกล่าว   
โดยศูนย์ฯ หวังเป็นอย่างยิ่งว่าจะได้รับความอนุเคราะห์จากท่านในครั้งนี้

#### ขอแสดงความนับถือ

(ผู้ช่วยศาสตราจารย์ ดร.ปิยวัฒน์ เกตุวงศา)

หัวหน้าศูนย์พัฒนาองค์ความรู้ด้านกิจกรรมทางกายประเทศไทย

สถาบันวิจัยประชากรและสังคม   
 มหาวิทยาลัยมหิดล